Han var sønn av veiingeniør og havnesjef Alf Scott-Hansen, sr. (1870–1930) og kona Lalla Wiborg (1869–1953) som var operasanger fra Kragerø. Faren var bror til sjøoffiser Sigurd Scott Hansen (1868–1937) som var med på Nansen sin Fram-ekspedisjon 1893–1896. Øyvind var lillebror til ingeniør og filmskaper Alf Scott-Hansen (1903–1961). Alf og Øyvind var kjente privat-flyvere på slutten av 1930-tallet. De eide og førte et Klemm Kl35A, produsert av Klemm Leichtflugzeugbau Gmbh i Böblingen.